संस्कृत की नीतिपरक उक्तियों में (विदुर नीति, भर्तृहरि नीति,चाणक्य नीति आदि में )नारी निन्दा का स्वर मुखर रहा है,उसके गुणों की ओर से आँखें मूँद कर ,जीवन में उसे मिलनेवाले कष्टों ,उपेक्षाओं और वंचनाओं की अनदेखी कर ,उसके अवगुणों को बढ़-चढ़ा कर वर्णित किया गया.पापाचारिणी,मिथ्यावादिनी कह कर उसकी साक्षी न लेने का आदेश दिया गया.यहीं नारी-स्वभाव के आठ दोषों के बारे में बताया गया . फिर आगे के कवि इसी परंपरा को खीचते चले गये.